תקנות מניעת הטרדה מאיימת (סדרי דין)

{{ח:התחלה}}
{{ח:כותרת|תקנות מניעת הטרדה מאיימת (סדרי דין), התשפ״ד–2024}}

{{ח:פתיח-התחלה}}
{{ח:תיבה|ק״ת תשפ״ד, 3382|תקנות מניעת הטרדה מאיימת (סדרי דין)|https://olaw.org.il/takanot/takanot-11430.pdf}}; {{ח:תיבה|תשפ״ה, 112|ת״ט|https://olaw.org.il/takanot/takanot-11527.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק מניעת הטרדה מאיימת#סעיף 12|סעיף 12}} {{ח:חיצוני|חוק מניעת הטרדה מאיימת|לחוק מניעת הטרדה מאיימת, התשס״ב–2001}} (להלן – החוק), ולפי {{ח:חיצוני|חוק בתי המשפט#סעיף 108|סעיף 108}} {{ח:חיצוני|חוק בתי המשפט|לחוק בתי המשפט [נוסח משולב], התשמ״ד–1984}}, ובאישור הוועדה לקידום מעמד האישה והשוויון המגדרי של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”בית משפט“, ”נפגע“ – כהגדרתם {{ח:חיצוני|חוק מניעת הטרדה מאיימת#סעיף 3|בסעיף 3 לחוק}};
{{ח:ת|סוג=הגדרה}} ”בקשה“ – בקשה למתן צו מניעת הטרדה מאיימת;
{{ח:ת|סוג=הגדרה}} ”מבקש“ – מי שרשאי לבקש צו מניעת הטרדה מאיימת לפי {{ח:חיצוני|חוק מניעת הטרדה מאיימת#סעיף 4|סעיף 4(ד) לחוק}};
{{ח:ת|סוג=הגדרה}} ”משיב“ – ”פוגע“ כהגדרתו {{ח:חיצוני|חוק מניעת הטרדה מאיימת#סעיף 3|בסעיף 3 לחוק}}, שמפניו מבוקש צו;
{{ח:ת|סוג=הגדרה}} ”ערעור“ – כמשמעותו {{ח:חיצוני|תקנות סדר הדין האזרחי|בתקנות סדר הדין האזרחי}};
{{ח:ת|סוג=הגדרה}} ”תקנות סדר הדין האזרחי“ – {{ח:חיצוני|תקנות סדר הדין האזרחי|תקנות סדר הדין האזרחי, התשע״ט–2018}}.

{{ח:סעיף|2|הגשת הבקשה}}
{{ח:תת|(א)}} בקשה לפי תקנות אלה תוגש לבית המשפט בכתב, בצירוף הנימוקים והמסמכים התומכים בבקשה, וכן תצהיר לשם אימות העובדות שביסודה; הבקשה תהיה ערוכה לפי {{ח:פנימי|תוספת טופס 1|טופס 1 שבתוספת}}, והתצהיר יהיה ערוך לפי {{ח:פנימי|תוספת טופס 2|טופס 2 שבתוספת}}.
{{ח:תת|(ב)}} הבקשה תוגש לבית המשפט שבאזור שיפוטו מצוי מקום המגורים של המבקש או הנפגע.
{{ח:תת|(ג)}} על אף האמור בתקנת משנה (ב), רשאי בית המשפט לדון בבקשה, אם ראה לנכון לעשות כן, אף אם מקום המגורים של המבקש אינו נמצא באזור השיפוט.
{{ח:תת|(ד)}} ניתן צו מניעת הטרדה מאיימת בבית משפט שמקום המגורים של המבקש או הנפגע אינו נמצא באזור שיפוטו, רשאי בית המשפט להורות על העברת העניין לבית המשפט שבאזור שיפוטו נמצא מקום המגורים של המבקש או הנפגע, אלא אם כן ראה שלא להורות כן מטעמים שיירשמו; הורה בית המשפט על העברת העניין – כל בקשה שלפי תקנות אלה יש להגיש לבית המשפט שנתן את צו מניעת ההטרדה המאיימת, תוגש לבית המשפט שהועבר אליו העניין.

{{ח:סעיף|3|הודעה למשיב}}
{{ח:תת|(א)}} הוגשה בקשה ונקבע מועד לדיון במעמד שני הצדדים או ניתן צו במעמד צד אחד לפי {{ח:חיצוני|חוק מניעת הטרדה מאיימת#סעיף 7|סעיף 7(א) לחוק}}, יורה בית המשפט למזכירות בית המשפט או לגורם אחר, להמציא למשיב הודעה ערוכה לפי {{ח:פנימי|תוספת טופס 3|טופס 3 שבתוספת}} בצירוף הבקשה ונספחיה, וכן עם העתק הצו, אם ניתן במעמד צד אחד.
{{ח:תת|(ב)}} המשיב רשאי להגיש תגובה לבקשה בצירוף תצהיר, עד למועד הדיון.

{{ח:סעיף|4|התייצבות לדיון}}
{{ח:תת|(א)}} נקבע דיון, יתייצבו הצדדים עצמם במועד שנקבע לדיון.
{{ח:תת|(ב)}} לא התייצב המבקש, רשאי בית המשפט למחוק את הבקשה או לדחות את הדיון למועד אחר.
{{ח:תת|(ג)}} לא התייצב המשיב, רשאי בית המשפט לתת צו כאמור {{ח:חיצוני|חוק מניעת הטרדה מאיימת#סעיף 7|בסעיף 7 לחוק}} או לתת החלטה אחרת בעניין.

{{ח:סעיף|5|הדיון בבקשה}}
{{ח:ת}} בית המשפט יקבע את סדר הבאת הראיות וטענות הצדדים, ויברר את המחלוקת בין הצדדים בדרך שנראית לו הטובה ביותר לעשיית משפט צדק ובאופן שנדרש בנסיבות העניין.

{{ח:סעיף|6|הודעה על צו מניעת הטרדה מאיימת}}
{{ח:ת}} ניתן צו מניעת הטרדה מאיימת שכולל איסור לשאת או להחזיק נשק, תימסר הודעה לפי {{ח:חיצוני|חוק מניעת הטרדה מאיימת#סעיף 5|סעיף 5(ב)(2) לחוק}}, ערוכה לפי {{ח:פנימי|תוספת טופס 4|טופס 4 שבתוספת}}.

{{ח:סעיף|7|בקשה להארכת הצו והדיון בה}}
{{ח:תת|(א)}} נתן בית המשפט צו מניעת הטרדה מאיימת לתקופה קצרה מהתקופה המרבית הכוללת הקבועה {{ח:חיצוני|חוק מניעת הטרדה מאיימת#סעיף 6|בסעיף 6 לחוק}}, רשאי המבקש להגיש לבית המשפט שנתן את הצו בקשה להארכת תוקפו (להלן – בקשת הארכה) ערוכה לפי {{ח:פנימי|תוספת טופס 5|טופס 5 שבתוספת}}, ויצורף לה תצהיר מטעם המבקש או מאת יודע הפרטים הקשורים לבקשת ההארכה, ערוך לפי {{ח:פנימי|תוספת טופס 2|טופס 2 שבתוספת}}.
{{ח:תת|(ב)}} הוגשה בקשת ההארכה עד שבעה ימים לפני מועד פקיעת צו מניעת הטרדה מאיימת, ידון בית המשפט בבקשת ההארכה ויחליט בה לפני מועד פקיעתו של הצו.
{{ח:תת|(ג)}} בית המשפט יורה למזכירות בית המשפט או לגורם אחר להמציא למשיב הודעה ערוכה לפי {{ח:פנימי|תוספת טופס 3|טופס 3 שבתוספת}}.

{{ח:סעיף|8|בקשה לביטול איסור החזקה או שימוש בנשק}}
{{ח:ת}} בקשת הממונה לפי {{ח:חיצוני|חוק מניעת הטרדה מאיימת#סעיף 5|סעיף 5(ב)(3) לחוק}}, לבטל את איסור ההחזקה או השימוש בנשק של המחויב בצו, תוגש לבית המשפט שנתן את הצו ערוכה לפי {{ח:פנימי|תוספת טופס 6|טופס 6 שבתוספת}}.

{{ח:סעיף|9|ערעור|תיקון: תשפ״ה}}
{{ח:תת|(א)}} המועד להגשת ערעור או ערעור משיב על החלטת בית המשפט בבקשה לפי {{ח:חיצוני|חוק מניעת הטרדה מאיימת|חוק זה {{ח:הערה|[צ״ל: החוק]}}}} הוא שלושים ימים מיום שהומצאה.
{{ח:תת|(ב)}} הורה בית המשפט שלערעור על הגשת תשובה בכתב לערעור, התשובה תוגש בתוך שלושים ימים מהיום שבו הומצאה ההחלטה או מועד אחר שיורה בית המשפט.
{{ח:תת|(ג)}} {{ח:חיצוני|תקנות סדר הדין האזרחי#פרק יז|פרק י״ז לתקנות סדר הדין האזרחי}} בעניין ערעור יחול בשינויים המחויבים.

{{ח:סעיף|10|סמכות בית המשפט}}
{{ח:ת}} לבית המשפט יהיו הסמכויות הנתונות לו בעניינים שבסדר דין בכל עניין שאינו מוסדר בתקנות אלה; ואולם רשאי בית המשפט שלא להשתמש בסמכות מסמכויות אלה אם נראה לו הדבר מועיל יותר להכרעה צודקת ומהירה.

{{ח:סעיף|11|תחילה והוראת מעבר}}
{{ח:תת|(א)}} תחילתן של תקנות אלה 60 ימים מיום פרסומן (להלן – יום התחילה), והן יחולו על הליך שנפתח ביום התחילה או לאחריו.
{{ח:תת|(ב)}} על הליכים שנפתחו ערב יום התחילה יחולו {{ח:פנימי|סעיף 4|תקנות 4 עד 8 לתקנות אלה}}, וכן {{ח:פנימי|סעיף 9|תקנה 9}} למעט אם ההחלטה שעליה מבקשים לערער ניתנה לפני יום התחילה.

{{ח:סעיף|12|סייג לתחולה}}
{{ח:ת}} תקנות אלה לא יחולו לעניין צו מניעת הטרדה מאיימת לפי {{ח:חיצוני|חוק הנוער (טיפול והשגחה)#סעיף 3א|סעיף 3א לחוק הנוער (טיפול והשגחה), התש״ך–1960}}.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 2|תקנות 2}}, {{ח:פנימי|סעיף 3|3}}, {{ח:פנימי|סעיף 6|6}}, {{ח:פנימי|סעיף 7|7}} {{ח:פנימי|סעיף 8|ו־8}})}}}}

{{ח:סעיף*|עוגן=תוספת טופס 1}}
{{ח:ת}} '''טופס 1:''' בקשה לצו מניעת הטרדה מאיימת {{ח:הערה|({{ח:פנימי|סעיף 2|תקנה 2}})}}

{{ח:סעיף*|עוגן=תוספת טופס 2}}
{{ח:ת}} '''טופס 2:''' תצהיר {{ח:הערה|({{ח:פנימי|סעיף 2|תקנות 2}} {{ח:פנימי|סעיף 7|ו־7(א)}})}}

{{ח:סעיף*|עוגן=תוספת טופס 3}}
{{ח:ת}} '''טופס 3:''' הודעה על דיון בבקשה לצו מניעת הטרדה מאיימת {{ח:הערה|({{ח:פנימי|סעיף 3|תקנות 3}} {{ח:פנימי|סעיף 7|ו־7(ג)}})}}

{{ח:סעיף*|עוגן=תוספת טופס 4}}
{{ח:ת}} '''טופס 4:''' הודעה על צו מניעת הטרדה מאיימת {{ח:הערה|({{ח:פנימי|סעיף 6|תקנה 6}})}}

{{ח:סעיף*|עוגן=תוספת טופס 5}}
{{ח:ת}} '''טופס 5:''' בקשה להארכת תוקפו של צו מניעת הטרדה מאיימת {{ח:הערה|({{ח:פנימי|סעיף 7|תקנה 7(א)}})}}

{{ח:סעיף*|עוגן=תוספת טופס 6}}
{{ח:ת}} '''טופס 6:''' בקשת ממונה על מחויב בצו לביטול איסור החזקה או נשיאה של נשק {{ח:הערה|({{ח:פנימי|סעיף 8|תקנה 8}})}}

{{ח:חתימות|י״ז באב התשפ״ד (21 באוגוסט 2024)}}
* '''יריב לוין'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]